cyanic-selkie/wikianc huggingface dataset:
Svevebladbille
Både larvene og de voksne (imago) billene lever av å spise blad på næringsplanten.
Svevebladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Judith Vandermeiren
Judith Vandermeiren (født 10. august 1994) er en belgisk landhockeyspiller. Hun representerte landet sitt under Sommer-OL 2012 i London, der hun endte på nest sisteplass med det belgiske landslaget.
Sogningen
Sogningen var en avis som ble utgitt i Vik i Sogn og Fjordane. Avisa kom ut første gang i 1897, etter initiativ fra Ole S. Kvamme. I 1925 ble avisa flyttet til Balestrand og siden til Leikanger. Avisa kom ikke ut mellom 1942 og 1945. I 1951 ble avisa flyttet tilbake til Vik.
I 1957 ble avisa kjøpt av trykkerieier Ingvald Husabø og slått sammen med en annen avis han hadde kjøpt, Sogns Avis, og han etablerte den nye avisa Sogningen/Sogns Avis. I 1992 ble denne slått sammen med avisa Sogn og Fjordane til den nye Sogn Avis.
Bente Bakke
Bente Bakke (født 13. november 1942 i Oslo) er en norsk politiker (H) fra Eidsberg. Hun ble innvalgt på Stortinget fra Østfold i 1985 for partiet Høyre. Hun var også fast møtende vararepresentant 1981-85 mens Svenn Stray var utenriksminister.
Fra 1981 til 1989 var hun også Høyres miljøpolitiske talskvinne. Bakke meldte i 2011 overgang til Miljøpartiet De Grønne, og ble i 2013 valgt inn i partiets sentralstyre.
I det sivile liv har hun vært sekretær, journalist og redaktør av KFB-bladet, utgitt av Kvinners Frivillige Beredskap, 1991-2001.
Brunswick County (Virginia)
Brunswick County er et fylke i den amerikanske delstaten Virginia.
Ole Christian Kvarme
Ole Christian Mælen Kvarme (født 11. november 1948 i Molde) er en norsk prest, misjonær, bibeloversetter, sakprosaforfatter og biskop. Kvarme var biskop i Borg bispedømme fra 1998 til 2005 og i Oslo bispedømme fra 2005 til 2017.
Biografi
Han ble ordinert til misjonspresttjeneste i Bodø 1975. Kvarme var vitenskapelig assistent ved Menighetsfakultetet 1972–1974, og arbeidet som bibeloversetter i Det Norske Bibelselskap i 1973. I 1975 var han vernepliktig feltprest. Han var misjonsprest for Den Norske Israelsmisjon 1976–1981, med bosted i Haifa i Israel. Samtidig var han eksekutivsekretær for Bibelselskapet i Israel og for Bibelselskapet på Vestbredden for De Forente Bibelselskaper. Deretter bestyrer for Caspari Center for bibelske og jødiske studier i Jerusalem, 1982–1986, og generalsekretær i Bibelselskapet, 1986–1996.
Fra 1996 til 1998 var han domprost i Oslo domkirke. I 1998 ble han utnevnt til biskop i Borg, en stilling han hadde inntil han 11. mars 2005 ble utnevnt til biskop i Oslo. Kvarme gikk av som biskop i Oslo 30. september 2017.
Tillitsverv
Kvarme har hatt en rekke ledende tillitsverv. Blant dem kan nevnes
Diskusjon før utnevnelsen til biskop i Oslo
I en lang nominasjons- og avstemningsprosess til bispestolen i Oslo ble Kvarmes lojalitet til et vedtak fra Den norske kirkes øverste organ kirkemøtet fra 1997 fremhevet som et problem av motstandere av hans kandidatur. Den avtroppende biskop, Gunnar Stålsett, hadde i ord og handling fristilt seg fra dette vedtaket, blant annet ved å ansette prester som levde i homofilt samliv og ved å presteordinere kandidater som levde i slike forbindelser, og dette var blitt vel mottatt blant annet i sentrale politiske kretser i hovedstaden. Alle de to eller tre øvrige kandidater som regjeringen hadde til utvalg ved rådgivningsprosessens avslutning, hadde tilkjennegitt en holdning som lignet på Stålsetts.
Kvarme blir omtalt som en moderat konservativ.
Buchanan County (Virginia)
Buchanan County er et fylke i den amerikanske delstaten Virginia.
Danielsen
Danielsen er et vanlig etternavn i Norge og Danmark. Per januar 2020 hadde 5,454 nordmenn etternavnet Danielsen. Navnet har opphav i et patronymikon for «Daniels sønn».
Peruíbe
Peruíbe er en kommune i delstaten São Paulo i sørøstregionen av Brasil.
Forretningsbank
En forretningsbank eller en kommersiell bank (ble tidligere også kalt aksjebank. ) er en bank som mottar innskudd fra allmenheten og gir lån til forretnings- og annen virksomhet. De yter også allsidige tjenester til privatpersoner.
Peruíbe
Folketallet i 2003 var 57 205, med en befolkningstetthet på 175.48/km² og et totalt areal på 326 km². Peruíbe ligg sørvest for byen São Paulo, vest for Santos og Øst i Sorocaba.
Forretningsbank
Avhengig av hvilket bankens arbeidsormåde kan den kalles handelsbank, industribank, hypotekbank eller lignende.
Peruíbe
Peruíbe er knyttet til motorveien Padre Manuel da Nóbrega som strekker seg vest for Santos, og er den vestligste endestasjonen. Nummeret på veien er SP-55. Hele det urbane område i Peruíbes ligger ved Atlanterhavet med sine berømte strender. Det urbane området dekker en liten del av kommunen, og trenden er at befolkningen fortsetter å øke. Det meste av området nord for sentrum i Peruíbe er dekket med trær og det er kupert fjellandskap. Et indianerreservat ved navn «Terra Indígena Piaçagüera» som er hjem til Guaranístammen ved navn «Nhandhevá» dekker et areal på 27,95 km² og har en omkrets på 38 km.
Forretningsbank
Som kapitalformidlere har forretningsbankene spilt en stor rolle for utviklingen av det moderne samfunn.
Forretningsbanker i Norge
I Norge har forretningsbankene som hovedformål å låne ut penger til privat næringsliv.
Norske forretningsbanker er aksjeselskaper og var tidligere regulert av forretningsbankloven fra 1961 som ble opphevet i 2015 og erstattet av finansforetaksloven som trådte i kraft 1. januar 2016.
I Norge må en forretningsbank ha minst en aksjekapital som tilsvarer 5 millioner euro. Kongen kan i spesielle tilfeller samtykke i en lavere aksjekapital, dog ikke under 1 million euro.
Blant de tidligste forretningsbankene i Norge kan nevnes:
Women’s Air Derby
Løpet
Arrangøren Cliff Henderson laget det etter mønster av mennenes transkontinentale konkurranse. For å kvalifisere måtte pilotene ha minst 100 flytimer, inklusive minimum 25 timer langdistanse.
Ett av kravene var at flyet skulle ha en motor med «hestekrefter passende for en kvinne». En deltaker, Opal Kunz, fikk beskjed av dommerne om at hennes fly, et 300 hk Travel Air, var for raskt til at en kvinne kunne håndtere det og måtte få et annet fly eller ikke stille i løpet. Med 25 000 dollar i premie var det mange penger på spill. Hun lånte et fly med mindre motor slik at hun kunne delta.
Nesten alle hadde uhell i det vanskelige løpet. Marvel Crosson krasjet i Gila River Valley og ble drept, angivelig som følge av kullosforgiftning. Det ble et ramaskrik og tilskuerne forlangte løpet kansellert, men flygerne kom sammen og bestemte seg for at den mest passende hyllesten ville være å fullføre løpet. Blanche Noyes måtte slukke en brann som brøt ut i luften over Pecos, men fortsatte. (I dokumentaren fra 2010 Breaking Through The Clouds, The First Woman's National Air Derby, fortalte Noyes, en ikke-røyker, at hun fant en sigarettstump i bagasjerommet. ) Margaret Perry fikk tyfoidfeber. Pancho Barnes krasjet inn i en bil som kjørte inn på rullebanen da hun prøvde å lande, og flyet måtte vrakes. Ruth Nichols krasjet også. Claire Fahys vingebarduner var muligens sabotert med syre, hun trakk seg fra løpet.
Anslagsvis 18 000 mennesker samlet seg i Cleveland i Ohio for å hilse på de pilotene som fullførte. Louise Thaden kom inn først og vant stor klasse med en tid på 20 timer, 19 minutter og 4 sekunder. Phoebe Omlie vant liten klasse med 25 timer, 12 minutter og 47,5 sekunder.
Dagbladet Magasinet
Dagbladet Magasinet er et featurebilag til Dagbladet hver lørdag. Det ble lansert i 1999. Magasinet bidrar til at avisas lørdagsopplag er det høyeste sammenlignet med de øvrige av ukas utgivelser. Bilaget har 760,000 lesere, ifølge TNS Gallup.
Magasinet har også en nettredaksjon som publiserer både eksklusive nettartikler og saker fra papirutgaven av Magasinet.
Lesere
Magasinet henvender seg til voksne, utdannede lesere. 22,9 prosent av befolkningen i aldersgruppen 40 til 49 år leser Magasinet, og dette er den største leseraldersgruppa. 30,4 prosent av befolkningen med mer enn 4 års utdanning på universitets- og høyskolenivå leser Magasinet. Blant kvinner har bilaget en noe høyere leseroppslutning, med en befolkningsandel på 20,8 prosent, mot 18,2 blant menn.
Gåsegangen (Oslo)
Gåsegangen (vanligvis skrevet Gaasegangen) var et smug i Christiania på 1700-tallet. Det ble også kalt Postgaden. Det gikk østover fra Stortorvet og kunne sammen med Nellikstredet, som det gikk i vinkel med, brukes som passasje til Storgata. I dag går Torggata gjennom det samme gateløpet.
Tom Mix
Thomas Edwin «Tom» Mix (født Thomas Hezikiah Mix; 6. januar 1880 i Mix Run i Pennsylvania, død 12. oktober 1940 i Florence i Arizona) var en amerikansk skuespiller.
Han var en legendarisk cowboy-stjerne i mer enn 330 westernfilmer, både stumfilmer og lydfilmer. I filmene brukte han sjelden stuntmenn, noe som førte til at han ofte pådro seg skader.
Han sluttet som skuespiller i 1934, og omkom i en bilulykke i 1940.
Adam Jakub Kopczyński
Adam Jakub Kopczyński (født 2. august 1948 i Kraków i Polen, død 8. februar 2021 i Zgierz) var en polsk ishockeyspiller.
Han spilte for Cracovia og ŁKS Łódź.Han var også spiller på det polske laget som konkurrerte i Vinter-OL i 1972.i Sapporo i Japan Han spilte også for hjemlandet i en rekke verdensmesterskap.
Etter sin tid som akriv spiller flyttet han i 1980 til Belgia og trenet ishockeylag der.
Han døde av covid-19 den 8. februar 2021 i Zgierz i en alder av 72 år.
Civilization (sang)
«Civilization» er en amerikansk populærmusikksang, skrevet av Bob Hilliard og Carl Sigman. Den ble publisert i 1947 og introdusert i Broadway-musikalen Angel in the Wings samme år, hvor den ble fremført av Elaine Stritch.
Konsept
Sangen blir betraktet som satire og blir sunget fra perspektivet til en innfødt «villmann», hvis landsby nylig har blitt bebodd av en misjonær og andre «siviliserte» mennesker, som forsøker å gjøre stammen sivilisert. «Villmannen» tenker imidlertid annerledes, synger om de større feilene i det siviliserte samfunnet og bestemmer seg til slutt for at han vil bli der han bor (formodentlig i Kongo, siden det blir referert til i sangteksten).
Listeplasserte innspillinger
Mange innspilte versjoner kom på Billboard-listen, med The Andrews Sisters og Danny Kaye, med Louis Prima, med «Smilin'» Jack Smith, med Ray McKinley og med Woody Herman.
Norske versjoner
Juul Hansen og Karl Hovden har skrevet norske tekster.
I populærkulturen
«Civilization», fremført av Danny Kaye og The Andrews Sisters, er med i spillet Fallout 3 (2008) på PC, PlayStation 3 og Xbox 360. Det finner sted i et post-apokalyptisk, retro-futuristisk USA i år 2277.
En uidentifisert innspilling av «Civilization» kan høres bli spilt på radio i Adrian Lynes film Lolita (1997).
Piacatu
Piacatu er en kommune i delstaten São Paulo i sørøstregionen av Brasil.
Erebinae
Erebinae er en gruppe av sommerfugler som hører til familien praktfly (Erebidae). Inntil nylig ble gruppen kalt Catocalinae og ført til familien nattfly (Noctuidae). Slekten ordensbånd (Catocala) inneholder de største nordeuropeiske nattflyene, størst av alle er blått ordensbånd (Catocala fraxini). Gruppen inneholder også sommerfuglen med det største vingespennet av alle, amerikansk kjempefly (Thysania agrippina), som kan ha et vingespenn på opptil 30 cm.
Utseende
Gruppen omfatter både forholdsvis små og ganske store arter, men alle er relativt slankbygde til nattfly å være, med brede, trekantede forvinger. Slekten ordensbånd (Catocala) har kamuflasjefargede gråspraglete forvinger, men fargerike bakvinger i rødt, gult eller blått med mørk ytterkant, som har gitt opphav til det norske navnet. Ordensbåndenes larver er lange og tynne, brune og knudrete og ligner sterkt på døde kvister.
Levevis
Ordensbåndene flyr om natten, mens de små artene grått slåttefly og brunt slåttefly er dagflygende. Ordensbåndenes larver lever på løvtrær og busker, mens de fleste av de andre artene lever på vikker og andre planter i erteblomstfamilien.
Eksterne lenker
*Amerikansk kjempefly
Buckingham County
Buckingham County er et fylke i den amerikanske delstaten Virginia.
Så som i himmelen
Så som i himmelen er en svensk film fra 2004.
Handling
En verdensberømt dirigent, Daniel Daréus, vender tilbake til sin hjembygd i Norrland for å leve tilbaketrukket i en periode grunnet stress. Etter hvert påtar han seg å hjelpe til med å få skikk på det lokale kirkekoret. I koret synger Lena, som han forelsker seg i.
Om filmen
Så som i himmelen er regissert av Kay Pollak. Det var hans første film siden Älska mig fra 1986.
Filmen hadde premiere 3. september 2004. Den ble årets mest sette film i Sverige i 2004, og spilte inn nesten 90 millioner svenske kroner.
Melodien «Gabriellas sång», som framføres i denne filmen, er senere blitt noe nær en klassiker.
Piet de Zwarte
Pieter Karel «Piet» de Zwarte (født 16. februar 1948 i Renkum), nederlandsk vannpolospiller som deltok i de olympiske leker 1976 i Montréal. Zwarte vant en olympisk bronsemedalje i vannpolo under Sommer-OL 1976 i Montréal. Han var med på det nederlandske laget som kom på tredjeplass i vannpoloturneringen bak Ungarn og Italia. Det nederlandske laget vant to kamper og spilte to uavgjort og tapte èn i finalerunden som besto av seks lag. Nederland fikk seks poeng, samme som Italia som kom på andreplass. Zwarte spilte åtte kamper og scoret to mål i OL-turneringen.
Tammy (sang)
«Tammy» er en amerikansk populærmusikksang med melodi av Jay Livingston og tekst av Ray Evans. Den ble publisert i 1957 og hadde sin debut i filmen Tammy (Tammy and the Bachelor) Den ble nominert til en Academy Award for Best Original Song.
Den mest populære versjonen, med Debbie Reynolds ble utgitt av Coral Records med katalognummer 6181.
Åsmund Bakken, fiolin, John Kongshaug, gitar og Knut Johnsen, bass spilte inn en instrumentalversjon i Oslo 30. november 1957. Den ble utgitt på EP-platen Fontana 421 623.
En versjon med Trini Lopez ble utgitt på hans album The Love Affair (Reprise R-6165).
Anita Hegerland fremførte den på soundtracket til filmen 1958 (Polydor) fra 1980.
I 2006 spilte Michael Feinstein inn «Tammy». Den ble utgitt på hans album Livingston and Evans Songbook.
Den svenske sangeren og låtskriveren Jens Lekman spilte inn sangen. Dn ble utgitt på EP-platen You Deserve Someone Better Than a Bum Like Me (2005) fra hans australske turné.
Olivia Newton-John har hevdet at hennes fremførelse av «Hopelessly Devoted to You» i filmen Grease var inspirert av Debbie Reynolds fremførelse av «Tammy» i filmen Tammy (Tammy and the Bachelor).
Norsk versjon
Juul Hansen har skrevet en norsk tekst. Den norske tittelen er også «Tammy».
Listeplasseringer
På Cash Box magazines-listen, hvor alle versjonene var kombinert, nådde den en førsteplass.
Orelund kapell og gravlund
Orelund kapell er gravkapellet på Orelund gravlund, Sandefjords hovedgravplass.
Gravlunden ble i sin tid anlagt som avlastning for kirkegården ved Sandar kirke, og det gamle gravkapellet kalles Nybo kapell. Gravlunden er blitt utvidet gjennom årene, og i 1999–2000 ble Orelund kapell oppført. Det er tegnet av Telje-Torp-Aasen Arkitektkontor ved Are Telje.
Seremonirommet er utsmykket med tekstilkunst av Brynhild Slaatto, og orgelet er bygget av Venheim orgelbyggeri.
Arne Lindaas
Arne Lindaas (født 8. april 1924 i Holmestrand, død 10. oktober 2011 i Rømskog) var en norsk bildekunstner og kunsthåndverker. Han har blitt beskrevet som «en uvanlig aktiv og mangfoldig kunstner som har vært virksom innen flere kunstgrener. Virksomheten omfattet grafikk, maleri, skulptur i tre og jern og glassdesign.
Bakgrunn
Arne Lindaas var sønn av apotekeren og maleren, og var utdannet ved Statens håndverks- og kunstindustriskole 1943–49, ved Den kgl. Porcelainsfabrik i København og ved Svenska Slöjdföreningens Färgskola 1955.
Konstner
Han debuterte på Høstutstillingen i 1946, og hadde sin første separatutstilling i Kunstnerforbundet (1949). Inntil 1993 hadde han i alt hatt 25 seperatutstillinger og deltatt på 112 kollektivutstillinger. Han var medlem av redaksjonen i Bonytt 1957–60 og styremedlem i Foreningen Norske Grafikere 1951–72. Han vikarierte som tegnelærer ved SHKS 1957–58 og var tegnelærer på Østfold kvinnelige husflidsskole 1965–69.
Som formgiver og designer var han fra 1949 til 1951 tilknyttet Magnor Glassverk, og hadde også oppdrag for dem etter 1960. Han var tilknyttet Porsgrunds Porselænsfabrik i 1954 og var leder av brukskunstsenteret PLUS i Fredrikstad 1958–61. For Magnor har han formgitt anretningsfat, karafler, glass og tallerkener. Han har også tegnet prisvinnende ryemønster for firmaet Sellgren & Co i 1958.
Som grafiker og maler sto Lindaas for utsmykkingen av blant annet Regjeringsbygget (1990) og «Edens hage» i Hammersborgtunnelen ved Arne Garborgs plass (1973), som var førstepris i en kommunal utsmykningskonkurranse og har blitt beskrevet som hans viktigste arbeid som bildende kunstner.
Lindaas har blant annet blitt kjøpt inn av Nasjonalgalleriet i Oslo, kunstindustrimuseene i Oslo og Trondheim, Nasjonalmuséet i Stockholm, Riksgalleriet og Oregon State University. Han mottok diplom fra Triennalen i Milano 1954 og 1957, fikk Merket for god design tre ganger fra 1965–70 og Jacobprisen i 1966. Han bodde fra 1964 i Rømskog, hvor han drev galleri Sandemskolen sammen med kona Guri Lindaas.
Campbell County (Virginia)
Campbell County er et fylke i den amerikanske delstaten Virginia.
Sjørøverflagg
Et sjørøverflagg, eller piratflagg, er et flagg som ble benyttet av europeiske og amerikanske sjørøvere før morsesignalenes tid for å signaliserer fiendtlige hensikter. I over 200 år har det svarte flagget med hodeskalle og kryssede knokkelbein vært symbolet på sjørøvere over hele den vestlige verden. Dette symbolet har blitt brukt i filmer, musikaler, bøker og teateroppsetninger, men er bare ett av mange typer sjørøverflagg, og det er langt fra det mest vanlige sjørøverflagget.
Sjørøverne som opererte på 1600- og 1700-tallet hadde egne flagg, som regel med blodrød eller svart bakgrunn. På disse kunne de forskjellige kapteinene utfolde seg med motiver som regel henspillet på vold, død og kort tid.
Motivene
De mest kjente motivene er:
Det fantes også helt personlige flagg. Piratkapteinen Bartholomew Roberts fikk laget et flagg som viste ham stående på to hodeskaller. Disse skulle representere innbyggerne på de to øyene Barbados og Martinique hvor myndighetene var svært ivrige etter å få ham arrestert.
De vanligste piratflaggene var sannsynligvis de som kun var svarte eller røde, uten symbolikk. Disse flaggene hadde sin egen symbolikk i selve fargene, svart for død eller rød for kamp. Denne fargesymbolikken var kjent på sjøen og var ikke begrenset til bruk blant pirater. Det lå også en intern kode i det røde flagget. Ble det svarte flagget heist var det mulig for den som ble angrepet å be om nåde, mens det røde flagget ble heist i tilfeller der man ikke kunne forvente å bli spart.
På engelsk kalles piratflagget som regel the Jolly Roger. Forklaringen på dette uttrykket er noe uklar, men en av de mest sannsynlige er at det kommer fra det franske uttrykket jolie rouge som betyr "vakre røde". En annen teori er at det er en omskrivning av Old Roger som er en betegnelse på Djevelen. En tredje teori henviser til den tamilske piraten Ali Raja som herjet i det indiske hav på denne tiden.
I moderne tider blir piratflagget ofte brukt av ubåter etter et vellykket tokt. Bakgrunnen for dette er at engelske admiraler på begynnelsen av 1900-tallet mente at undervannskrigføring var 'forbannet uengelsk' og at ubåtkapteiner skulle vært hengt på linje med pirater. Dette førte til at engelske ubåter førte piratflagg da de kom inn til havn etter å ha torpedert tyske fartøy under første verdenskrig.
Nellikstredet (Oslo)
Nellikstredet, eller Nellik(e)stræde, var et smug i Christiania på 1700-tallet. Det gikk mellom Storgata og Gåsegangen, nær førstnevntes vestende. Stredet kunne brukes som passasje mellom Storgata og Stortorvet.
Stredet ble bortregulert i 1779.
Västra Silen
Sjøen får tilførsel fra Silbodalsälven gjennom Årjäng i nord og fra Östra Silen ved Krokfors i sørøst. Utløpet er mot sørvest gjennom Gustavsfors, der innsjøen er forbundet med Dalslands kanal med sluser. Det samlede nedbørsfeltet utgjør 734 kvadratkilometer, hvorav 75 % er skog og 18 % er vannflater.
Gambetta (Paris Metro)
Gambetta er en stasjon på metroen i Paris. Navnet kommer fra den franske statsmannen Léon Gambetta (2. april 1838-31. desember 1882).
Stasjonen betjenes av linje 3 og linje 3bis.
Historikk
Stasjonen ble åpnet i 1905 og var den opprinnelige endestasjonen for linje 3 før forlengelsen til Porte des Lilas.
I perioden 1968–1971 ble linje 3 lagt om mot øst fra Gambetta til Gallieni via Porte de Bagnolet. Den gamle traséen fra Gambetta til Porte des Lilas dannet så grunnlaget for den nye linje 3bis.
Den nye stasjonen Gambetta ble ved denne anledning bygget ved delvis å absorbere den nå nedlagte stasjonen Martin Nadaud. Den gamle Gambetta-stasjonen er i dag endestasjon på linje 3bis.
Damaskus bispedømme
Damaskus bispedømme kan betegne flere ulike bispedømmer med sete i Damaskus:
Karl Wefring
Karl Wilhelm Wefring (1867–1938) var en norsk politiker, overlege og sykehusdirektør.
Wefring satt to valgperioder på Stortinget og var forsvarsminister i fire borgerlige regjeringer i 1920-årene. Han representerte partiet Frisinnede Venstre, der han også var formann.
Wefring hadde en rekke ledende stillinger i norsk sykehusvesen, først innen psykiatrien, så som direktør ved Rikshospitalet og medisinaldirektør (helsedirektør). Han la også ned et stort humanitært arbeid for Norges Røde Kors og Nasjonalforeningen mot tuberkulosen.
Liv og virke
Foreldrene var Mads Iver Wefring (1819–1894), opprinnelig fra Vevring, og Hilda Caroline Theodora, født Grimelund (1839–1918). Han vokste opp i Fiskum, Holla og Trondheim, der faren var prest og nært knyttet til lekmanns- og avholdsbevegelsene. Morfaren Andreas Grimelund var biskop i Trondheim.
Karl Wefring gikk Trondheim katedralskole og studerte så medisin. Han tok medisinsk embedseksamen i 1892. Han reiste, etter hvert på statsstipend, til flere europeiske land for å spesialisere seg i psykiatri. Han var kommunelege i Løten fra 1893 til 1907, direktør ved Hedemarkens amts sinnssykeasyl på Sanderud fra 1907 til 1917, «Overlege for statens sinnssykevesen» i Medisinaldirektoratet, forløperen for Helsedirektoratet, fra 1919 til 1927, medisinaldirektør (helsedirektør) fra 1927 til 1930 og direktør ved Rikshospitalet fra 1930 til 1937.
Wefring var president i Den norske legeforening fra 1914 til 1916 og styremedlem i Nasjonalforeningen mot tuberkulosen.
Slaget ved Matrand
Slaget ved Matrand var et militært slag 5. august 1814 mellom norske og svenske styrker under den svensk-norske krigen i 1814 ved stedet Matrand i Eidskog. Det var den blodigste trefningen i denne krigen, hvor svenskene hadde omkring 50 falne og 126 sårede, mens det på norsk side var det ca. 50 falne og 64 sårede. Dette var det eneste viktige norske seieren under hele krigen, men det bidro til at Norge oppnådde bedre betingelser ved å tre inn i den egentlig uunngåelige unionen med Sverige. Dette var også siste gang norske militære styrker var i strid med en fremmed invasjonsstyrke, inntil den tyske invasjonen i 1940.
Karl Wefring
Liv og virke
Wefrings kapasitet kom til nytte i en rekke offentlige kommisjoner, også utenfor helsefeltet. Han var formann for Idrettskommisjonen av 1918 og dirigent for Idrettstinget samme år, som la grunnlaget for forbundenes sammenslutning til Norges landsforbund for idrett, nå Norges idrettsforbund.
Slaget ved Matrand
Slaget
De svenske styrkene ledet av generalmajor Karl Pontus Gahn hadde 31. juli krysset grensen mot Norge over Charlottenberg og marsjert nordover mot Kongsvinger, men ble stoppet ved Lier skanse syd for Kongsvinger den 2. august av en norsk styrke under kommando av oberstløytnant Andreas Samuel Krebs, og måtte retirere til Eidskog. Den 4. august rykket Krebs frem fra Lier for å drive svenskene helt ut av landet.
Lex superior
Lex superior (latin, «høyere lov») er et rettslig prinsipp, som går ut på at rettsregler av høyere rang går foran regler av lavere rang dersom det er motstrid mellom reglene.
Karl Wefring
Politisk arbeid
Wefring satt i herredsstyre og formannskap, først i Løten, senere i Stange. Han var Løtens ordfører fra 1899 til 1901. Først på 1900-tallet regnet han seg til «det uavhengige venstre» på Hedemarken, som var en avspeiling av Frisinnede Venstre, men som ikke var formelt knyttet til noe landsdekkende parti.
Slaget ved Matrand
Slaget
De svenske forpostene ble tidlig om morgenen 5. august drevet tilbake til Matrand, hvor hovedstyrken var. Der holdt svenskene stand en times tid, men måtte til slutt trekke seg tilbake til Skotterud for ikke å bli omringet. En norsk sidekolonne hadde tatt en lang omvei for å falle svenskene i ryggen og angrep dem ved Skotterud. De svenske styrkene på tilbaketog kom dermed under ild fra to kanter og var dessuten i ferd med å slippe opp for ammunisjon. Gahn innså at de måtte bryte gjennom de norske linjene om de skulle unngå å bli fanget. Med bare bajonettene klarte svenskene å bane seg vei og komme seg tilbake til Sverige.
Lex superior
Prinsippet er basert på Kelsens rangmodell for lovers trinnhøyde («Trinnhøydeteorien»). Den opprinnelige rangordningen omfattet tre trinn. Øverst på rangstigen troner konstitusjonen (Grunnloven). Under denne finnes de nasjonale lovene vedtatt med hjemmel i Grunnloven. Nederst på den opprinnelige rangmodellen har vi forskrifter. Disse må ha sin hjemmel i lov for å være rettslig bindende.
Slaget ved Matrand
Bauta
Ved Rv 2 ble det i 1914 reist en minnebauta med følgende inskripsjon: ''5 august 1814 - 1914 Obers Krebs -1 baj. av Akh Nat Skarpskytteregiment - Søndenfieldske skiløperbataljon - Bat Stang av 2 Trhj inf regt - Eidsvoll/ Nesiske komp av Akh rid Jægercorps. 3 pundig fotbatteri Kjempet her for fedrelandet''
Karl Wefring
Politisk arbeid
Wefring var stortingsmann i to perioder: Ved stortingsvalget 1915, da det var enmannskretser, vant han omvalget i Søndre Hedemarken krets, som felles kandidat for de borgerlige partiene. Ved stortingsvalget 1918 klarte ikke de borgerlige å enes, og Wefring ble ikke gjenvalgt. Han ble senere valgt inn på Stortinget fra Oslo for perioden 1925–1927, da det var flermannskretser, på fellesliste for Høyre og Frisinnede Venstre.
Han satt begge periodene i Stortingets militærkomité. Da han kom inn i Stortinget i 1925, ble han straks nestformann i Frisinnede Venstres stortingsgruppe. Abraham Berge var sykemeldt det meste av stortingsperioden, så det ble Wefring som tok ledelsen i partigruppen. Han satt også i presidentskapet i Odelstinget fra 1925 til 1926 og som nestformann i Stortingets universitets- og fagskolekomité fra 1926 til 1927.
Wefring var formann i Frisinnede Ventres landsorganisasjon fra 1924 til 1925. Han tilhørte den delen av partiet som ønsket et nært politisk og organisatorisk samarbeid med Høyre. Han fikk partilandsmøtets flertall imot seg i denne saken i 1925 og gikk av som formann i hovedstyret, men ble snart formann i stortingsgruppen.
Wefring var forsvarsminister i Otto B. Halvorsens første regjering fra 1920 til 1921, Otto B. Halvorsens andre regjering i 1923, Abraham Berges regjering fra 1923 til 1924 og Ivar Lykkes regjering fire måneder i 1926.
I 1926 ble syv medlemmer av Berge-regjeringen stilt for riksrett. Saken gjaldt et lån til Den norske Handelsbank, og hadde ingen berøring med Wefrings embedsførsel. De tiltalte ble frifunnet i mars 1927.
Da riksrettstiltalen ble reist, gikk Wefring ut av regjeringen. Statsminister Lykke så det som en midlertidig uttreden, og han hadde sett for seg å utnevne Wefring på nytt etter en frikjennelse. I mellomtiden skiftet stemningen i Stortinget, og Wefring og Anders Venger kom ikke tilbake til regjeringen våren 1927. Senere det året innstilte regjeringen Wefring til embedet som medisinaldirektør, og han stilte ikke til gjenvalg til Stortinget.
Utmerkelser
Wefring mottok en rekke ordener og utmerkelser for sitt virke. Han ble 18. juli 1921 utnevnt til kommandør med stjerne av St. Olavs Orden «for statsborgerlig og embetsfortjeneste». Han var også kommandør av første klasse av Dannebrogordenen, storkors av Italias kroneorden og kommandør av 1. klasse av Nordstjerneordenen. Han ble også hedret med Norges Røde Kors hederstegn.
Lex superior
I dag regner en også med et «semi-konstitusjonelt» mellomtrinn mellom konstitusjon og lov. Dette er normer som etter lov skal gjelde foran annen lov, men underordnet Grunnloven. Eksempler på dette i norsk rett er EØS-regler og reglene som følger av visse menneskerettskonvensjoner (blant annet EMK), som etter norsk rett skal gis forrang fremfor andre lover dersom det oppstår motstrid.
Hvordan lover oppnår ulik trinnhøyde
I samsvar med prinsippet om lex superior har lover ulik trinnhøyde. Disse lovene oppnår ulik trinnhøyde basert på den vedtaksformen de er fattet etter. Det vil si at bestemmelser i Grunnloven står i trinnhøyde over formell lovgivning fordi den aktuelle grunnlovsbestemmelsen er vedtatt i samsvar med de særlige prosessuelle og materielle reglene som finnes i Grunnloven § 121. Formell lov er vedtatt etter reglene i Grunnloven § 76 flg, hvor kravene om behandling, ventetid, og oppmøte er svakere. Hvis Stortinget ønsker å endre grunnloven, sier Grunnloven § 121 at forslag om grunnlovsendring kun kan fremsettes i først, annen, og tredje Storting. Deretter må forslagene kunngjøres ved trykken. Så tilkommer det neste Storting å ta stilling til spørsmålet om Grunnloven skal endres eller ikke. Tanken er at velgerne skal få mulighet til å vurdere hensiktsmessigheten av grunnlovsendringer ved valg til Stortinget. For at Stortinget som Grunnlovsgiver skal være beslutningsdyktig, stiller § 121 også særlige krav til fremmøte. Dette kalles quorum. 2/3 av Stortinget må være tilstedte. For at et grunnlovsforslag skal bli vedtatt må 2/3 av de fremmøtte stemme for. Det er 169 representanter på Stortinget, så for at en grunnlovsendring skal bli vedtatt kreves det minimum fremmøte 112 representanter. Av disse må minimum 74 votere for endringsforslag. Dermed gis grunnlovsendringer en særlig forankring i folkesuvereniteten, noe som begrunner hvorfor Grunnloven står i trinnhøyde over formell lov.
Spesielt for EØS-loven og Menneskerettsloven
Både EØS-loven og Menneskerettsloven har paragrafer som sier at de skal gå foran annen lov som regulerer samme forhold. Således har disse lovene sterkere rang enn tilsvarende lover.
EØS-loven §2 sier at, «Bestemmelser i lov som tjener til å oppfylle Norges forpliktelser etter avtalen, skal i tilfelle konflikt gå foran andre bestemmelser som regulerer samme forhold. Tilsvarende gjelder dersom en forskrift som tjener til å oppfylle Norges forpliktelser etter avtalen, er i konflikt med en annen forskrift, eller kommer i konflikt med en senere lov.»
Menneskerettsloven §3 sier at: «Bestemmelsene i konvensjoner og protokoller som er nevnt i § 2 skal ved motstrid gå foran bestemmelser i annen lovgivning.»
Piedade (São Paulo)
Piedade er en kommune i delstaten São Paulo i sørøstregionen av Brasil.
As Salaam Air
As Salaam Air er et flyselskap basert på Zanzibar i Tanzania som tilbyr private charterflygninger og rutefly innad i Tanzania.
Destinasjoner
Flyselskapet har faste flygninger til følgende destinasjoner:
Eivind Hiis Hauge
Eivind Hiis Hauge (født 15. november 1937 i Bergen) er en norsk fysiker og tidligere rektor ved NTNU.
Han studerte til siv.ing. i teknisk fysikk ved NTH (1962) og dr.techn. i teoretisk fysikk samme sted (1965), der han også ble professor (1976–) og rektor (2002–05). Han har fem års opphold i USA og to år i Nederland. Hans faglige hovedinteresser omfatter statistisk fysikk (likevekt- og transportegenskaper), tunnelering og elektrontransport i nanostrukturer.
Han var president i Norges Tekniske Vitenskapsakademi i perioden 2013–2014.
Databaseutløser
En databaseutløser (engelsk: trigger) er prosedyrer som utføres automatisk basert på spesifikke hendelser på en tabell i en database. Utløsere kan begrense adgang til spesifikke data, utføre logging, eller verifisere endringer av dataene.
Det finnes to klasser utløsere. "Radutløsere" og "spørringsutløsere". Radutløsere utføres for hver påvirkede rad i tabelen, mens spørringsutløsere utføres bare en gang for hver utførte INSERT-, UPDATE-, eller DELETE-spørring. Utløsere kan ikke brukes på spørringer som bare henter data.
Hver klasse kan igjen bestå av flere forskjellige typer. Disse er "BEFORE-utløsere", "AFTER-utløsere" og "INSTEAD OF-utløsere". BEFORE-utløsere og AFTER-utløsere angir når de utføres, før eller etter at selve SQL-spørringen utføres. INSTEAD OF-utløser brukes på visninger (engelsk: views).
Utløsere utføres normalt når man utfører spørringer som gjør endringer i databasen. De SQL-operasjonene som gjør dette, er:
Allround-VM på skøyter 2013 - 1500 meter kvinner
Allround-VM på skøyter 2013 - 1500 meter kvinner
Caroline County (Virginia)
Caroline County er et fylke i den amerikanske delstaten Virginia.
University of Cincinnati
Akademisk liv
Skolene og avdelingene er:
Ved universitetet var det 36 415 studenter og 2 000 vitenskapelig ansatte i 2006, og samme året var skolepengene US$ 9 399 med tilsvarende høye husleier i dormatories for studenter folkeregistrert i delstaten Ohio. Studiene gis opp til doktorgradsnivå. Skolens rangeringer er relativt høye, ikke minst innen politi- og business-studiene.
Coreana raphaelis
Coreana raphaelis er en glansvinge som tilhører underfamilien stjertvinger (Theclinae).
Utseende
En middelsstore stjertvinge uten stjerter på bakvingene. Oversiden er brun med lyse flekker midt på hver vinge hos hunnen, oransje med mørke ytterkanter hos hannen. Undersien er lyst rødlig brun, med en rad av halvmåneformede, hvite flekker og et brunt bånd utenfort disse.
Levevis
Larvene lever på trær i askeslekten (Fraxinus).
Ulva
Ulva (skotsk-gælisk: Ulbha) er en liten øy i Indre Hebridene i Skottland, utenfor vestkysten av øya Mull. Den er atskilt fra Mull med et smalt sund, og knyttet til naboøya Gometra med en bro. Mye av øya er dannet av kenozoiske basaltbergarter, som enkelte steder er formet til søyler. Øya er kupert, det høyeste punktet (Beinn Chreagach) når opp til 313 meter over havet. Det meste av øya er treløs, men det er noe blandingsskog ved Ulva House lengst i øst.
Coreana raphaelis
Utbredelse
Arten er utbredt i det sørøstlige Sibir (Ussuriland), det nordøstlige Kina, Korea og Japan.
Tørvi kraftverk
Tørvi kraftverk er et vannkraftverk i Luster kommune i Vestland.
Ulva
Ulva har vært befolket siden mesolittisk tid og det er ulike neolittiske levninger på øya. Den norrøne bosetningen av øya i tidlig middelalder har etterlatt få håndgripelige gjenstander, men har gitt øya sitt navn, som sannsynligvis er fra Ulvoy, som betyr «Ulveøy». Gælisk kultur var en stor innflytelse under både piktisk og tiden med det irske kongeriket Dalriada, så vel som etter den norrøne perioden da øyene ble en del av det moderne Skottland. Denne lange perioden, da gælisk ble det dominerende språket, ble avsluttet med 1800-tallets Clearances; utrenskninger da småbønder ble tvunget til å emigrere. På det høyeste hadde Ulva en befolkning på over 800, men i mai 2019 hadde dette gått ned til 5; Det var ventet en viss økning i antall innbyggere i fremtiden, med gjenbefolkningsplanen som skulle begynne i 2020.
Tørvi kraftverk
Det er et elvekraftverk som utnytter et fall på 130 meter i Tverrelvi.
Ulva
Flere kjente personer har forbindelser med øya, blant annet David Livingstone, Samuel Johnson og Walter Scott, sistnevnte hentet inspirasjon fra Ulva for sitt dikt fra 1815, The Lord of the Isles. Det er vanlig fergeforbindelse til øya og turisme er bærebjelken i lokaløkonomien. I mars 2018 lovet Scottish Land Fund 4,4 millioner pund til et felleskjøp av øya, og North West Mull Community Woodland Company overtok eierskapet av øya 21. juni 2018.
Etymologi
Opphavet til stedsnavnet Ulva er ikke sikker, men er trolig fra norrønt for «Ulveøy». For norske øyne er det tilsynelatende lett å se. Samuel Johnson utledet at det sannsynligvis ikke var gælisk opprinnelse: «Navnet er ment å være en utarting av noe annet; for Earse-språket [= gælisk] gir det ingen etymologi.
Tørvi kraftverk
Installert effekt er 160 kW fra to peltonturbiner. Årsproduksjon er 0,64 GWh.
Ulva
Etymologi
Det engelske navnet Ulva er fra skotsk-gælisk, Ulbha, men dette kan ha vært korrupsjon av norrønt. Det kan diskuteres om den norrøne roten Ulfr refererer til et individs navn, eller til dyret selv (muligens på grunn av øyas form). Øyas offisielle nettsted og guidebok hevder: «En speider, sendt i land fra langskipet, skal ha rapportert Ullamhdha, viking for ’Ingen hjemme’.»
Imidlertid er ikke ullamhdha et norrønt ord, men ser ut til å være skotsk-gælisk for omtrentlig å være «klar for det». Munro og MacQuarrie (1996) uttalte at speideren sa «ullamh dha» ([ˈulˠ̪əv ɣa]) på gælisk, noe som betyr at øya «var klar for besittelse».
Old Statistical Account of Scotland nevner en alternativ folkeetymologi, nemlig at Ulva kommer fra ullamh-àth ([ˈulˠ̪əv aː]) som betyr «klar/tilgjengelig vadested» på gælisk, som kan referere enten til tidevannsstrekningen med Gometra, eller Sound of Ulva som storfe noen ganger svømte over.
Geologi
Ulvas indre er myrland, mens sørkystens spektakulære geologiske formasjoner har blitt litt overskygget av naboen Staffa. Ikke desto mindre er de fortsatt kjent i seg selv. For rundt 60 millioner år siden var regionen vulkansk aktiv, med Ben More på Mull som er levningene av en vulkan, og det var i denne perioden de kjente fjellformasjonene til Staffa og de basaltiske søylene til «The Castles» på Ulva ble til. Lavastrømmene er kjent som samme type magma som Staffa og kan også sees på Mull ved Carsaig, Ardtum og nær Tobermory på østkysten. De er spesielt rike på silisiumdioksid. Disse ble dannet da den avkjølende overflaten til massen av varm lava sprakk i et sekskantet mønster på en lignende måte som tørkeslam som sprekker når den krymper, og disse sprekkene utvidet seg gradvis ned i massen av lava etter hvert som den ble avkjølt og krympet for å danne søylene som senere ble utsatt for erosjon.
Langt nyligere ble Ulva utsatt for nedising og isbredannelse, som gravde ut fjordene/sjøvannene på nord- og sørøstsiden – Loch Tuath (som betyr ganske enkelt «nordlige innsjø») og Loch na Keal, i tillegg til å myke opp noen av de skarpere kantene. Kystene til Hebridene har vært utsatt for betydelige post-glasiale endringer i havnivået, og området stiger med omtrent 2 mm per år ettersom isostatisk likevekt gjenvinnes. Det relative fallet i havnivået har forlatt den høyest hevede havgrotten på De britiske øyer på Ulva ved A' Chrannag.
Bygninger
Mange eldre byggverk på Ulva er i ruiner, som den tidligere vannmøllen mellom Ormaig og Cragaig, og hvis ikke i ruiner, har de blitt innlemmet i andre bygninger, eksempelvis Bracadale Steadings, som omfatter deler av det gamle Ulva-huset som Boswell og Johnson bodde i. På sørkysten finnes ruinene av grenda Ormaig (murer av gamle hytter) og Kilvekewen kirke.
Boathouse Cafe
Boathouse Cafe er fortsatt i drift og er omtalt for sin ferske sjømat.
Ulva Church
En liten kirke, Ulva Church, ble bygget i Ardalum mellom 1827 og 1828. Den kostet 1500 pund og ble designet av Thomas Telford. Det ble restaurert i 1921. Den opprinnelige kirken hadde ikke et ordentlig gulv ved at dens gulvbord ble lagt på toppen av jorden.
Den siste presten var Donald MacKenzie som forlot øya i 1929.
Sheila's Cottage
Sheila's Cottage (Sheilas hytte) er en enkel bygning med to rom og stråtak av en type som skottene kaller «but and ben». Hytta har en verdi i å dokumentere fattige folks historie og levevis i tidligere tider. Den tradisjonelle hytta ble restaurert på 1990-tallet. Den er oppkalt etter Sheila MacFadyen (Sile NicPhaidein), som bodde i hytta fra begynnelsen av 1900-tallet og til begynnelsen av 1950-tallet. Sheila var opprinnelig melkepike ved Ulva House, men hun tilbrakte de senere årene, etter at sønnen gikk fra henne, til å skaffe seg et lite levebrød ved å samle og selge blinker for salg lokalt. Det ene rommet, «the but» var for husdyr, og det andre, «the ben» var hennes oppholdsrom, hvor alle aktiviteter fant sted.
Hytta inneholder en boksseng, kommode og en modell i naturlig størrelse av Sheila selv. I slutten av 2019 ble hytta enda en gang restaurert.
Kontraindikasjon
En behandling er indisert når det foreligger en indikasjon for behandling. Tilsvarende vil en behandling anses kontraindisert når det foreligger en kontraindikasjon, eller en samlet evaluering av indikasjoner og kontraindikasjoner bestemmer valg av behandlingmåte.
Clyster itys
Clyster itys er en bille som hører til gruppen hornbiller i familien skarabider (Scarabaeidae).
Kontraindikasjon
Kontraindikasjoner spiller en viktig rolle når behandlingsmetode skal velges. Det er en av årsakene til at pasientene i sin helhet undersøkes systematisk, selv om lidelsen i seg selv kan være strengt begrenset. Hensikten er å ikke bruke medikamenter og behandlingsformer som kan føre til utilsiktede effekter, som for eksempel et virkestoff som eten forsterker eller forminsker effekten av et annet virkestoff.
Clyster itys
Utseende
En middelsstor, sylindrisk, blank, svart hornbille. Hannen har et lite horn i pannen og tre brede, butte horn på pronotum, som er uthulet på sidene. Dekkvingene har kraftige punktrader. Hunnen mangler hornene i pannen og på pronotum, som er glatt og blankt hos begge kjønn.
Utbredelse
Arten er vidt utbredt, fra India og Sri Lanka i vest til Sulawesi i øst, nord til Vietnam og det sørlige Kina.
Mondovì
Mondovì er en italiensk kommune i provinsen Cuneo i Piemonte, med ca. 22 600 innbyggere. Kommunen var fødested for den italienske statsminister Giovanni Giolitti.
Carroll County (Virginia)
Carroll County er et fylke i den amerikanske delstaten Virginia.
Kutter (kjølbåt)
Kutter er en type kjølbåt konstruert av Erling L. Kristofersen. Kristofersen har også konstruert Knarr som er noe større. Begge disse båtene er bygget på en «lest» eller jigg, en byggemetode som Kristofersen fant opp. Begge båttypene er bygget i "Oregon pine", amerikansk furu. På dekket er det malt seilduk.
Kutter har et seilareal på 13 m².
Kutter brukes også som en mer generell betegnelse på et mindre seilfartøy med én mast og opptil to forseil.
Jon Krakauer
Jon Krakauer (født 12. april 1954 i Brookline, Massachusetts) er en amerikansk forfatter og fjellklatrer. Han har hatt flere bestselgende bøker.
Som klatrer nådde han toppen av Mount Everest den 10. mai 1996. Bragden ble overskygget av at åtte personer omkom i et kraftig uvær i fjellet. Tragedien ble skildret av Krakauer i bestselgeren, I tynn luft - tragedien på Everest (1997).
Kay Pollak
Kay Pollak (født 21. mai 1938 i Göteborg) er en svensk filmregissør, forfatter og foredragsholder i ny-åndelig managementpsykologi.
Andre produksjoner
Hørespillserien kom på norsk med tittelen: Tordivelen flyr i skumringen (fra NRK Radioteatret, første gang sendt 1979).
Cecilie Fiskerstrand
Klubbkarriere
Fiskerstrand begynte sin karriere i Langevåg. Der spilte hun og trente med gutter for best mulig matching, og etterhvert med herrelaget - og spilte kamper med gutter på aldersbestemt nivå.
Før 2014-sesongen gikk hun til 1. divisjonsklubben Fortuna Ålesund. Hun hadde trent jevnlig med klubben over flere år før hun signerte. Etter et halvt år i Fortuna gikk hun til Stabæk i Toppserien.
Etter å ha vært andrekeeper i Stabæk bak landslagskeeper Ingrid Hjelmseth, valgte hun å ikke signere ny kontrakt da den gikk ut i 2015. Hun gikk i stedet til LSK Kvinner før 2016-sesongen.
Også i LSK Kvinner ble hun andrevalg i sin første sesong, før hun i 2017 som 21-åring ble satset på som førstekeeper. Hun var med å vinne Toppserien med LSK fire år på rad i årene 2016 til 2019.
I januar 2020 ble det kjent at hun hadde signert for Brighton i den engelske toppdivisjonen. Etter å ha fått lite spilletid i Brighton vendte hun hjem til Norge og LSK Kvinner i juni 2021.
Landslagskarriere
Fiskerstrand har landskamper for J15, J16, J17, J19, U23 og det norske A-landslaget.
Hun ble tatt ut til det norske A-landslaget for første gang som 17-åring til samlingen i januar 2014. Debuten kom 17. januar mot England i en kamp som endte 1-1 i La Manga i Spania. Som lagets yngste ble hun ble tatt ut i troppen til VM i Canada 2015.
På trening 11. mai 2022 røk Fiskerstrands korsbånd, og hun var dermed ute resten av sesongen og mistet EM i England. Etter å ha kommet tilbake på banen våren 2023 var hun tilbake i landslagstroppen til VM i 2023 i Australia og New Zealand.
Stadt Wehlen
Stadt Wehlen er en by i Landkreis Sächsische Schweiz-Osterzgebirge i Direktionsbezirk Dresden i den sentrale delen av Fristaten Sachsen. Byen er en del av forvaltningsfellesskapet Lohmen/Stadt Wehlen og har 1 705 innbyggere (31. desember 2008).
Beliggende på begge sider av elven Elben er byen siden 1972 et offentlig anerkjent kursted. Stadt Wehlen ligger langs jernbanelinjen fra Dresden til Praha og er utgangspunktet for vandringer i fjellet Elbsandsteingebirge. Vandringsveiene inkluderer stedene Bastei, Felsenbühne Rathen, Bärensteine, Rauenstein og Uttewalder Grund.
Stadt Wehlen var en by i Kreis Pirna fra 1952 til 1990, og i Landkreis Pirna fra 1990 til 1994. Fra 1. august 1994 frem til 1. august 2008 var byen innlemmet i Landkreis Sächsische Schweiz, og siden 1. august 2008 har byen vært en del av Landkreis Sächsische Schweiz-Osterzgebirge.
Deramas
Deramas er en slekt av dagsommerfugler som tilhører gruppen Poritiinae i den artsrike familien glansvinger (Lycaenidae).
Utseende
Små (vingespenn ca. 25-30 millimeter), mørke sommerfugler. Hos hannene er midtpartiet på vingene blågrønt metallisk. Hunnene er mer brunlige. Undersiden er lyst gulbrun til gråbrun, delt i to av en uregelmessig tverrstripe. Den indre delen er gjerne litt mørkere.
Levevis
De fleste av disse artene er sjeldne og trolig truet av avskoging.
4. serierunde i Toppserien 2008
4. serierunde i Toppserien 2008 ble spilt på fire forskjellige datoer, den 15., 16., 26. og 27. april. Dette skyldtes at J19-landslaget skulle spille kvalifisering i Portugal den 23. -30. april. Lagene som ikke lot seg påvirke av dette, ble flyttet til den datoen, mens de lagene hvis spillere var opptatt fikk kampene sine flyttet til før 2. runde.